Il-ministri tal-affarijiet barranin u l-ministri tad-difiża kellhom sessjoni konġunta dwar il-pjan ta' implimentazzjoni dwar is-sigurtà u d-difiża. pjan ta' implimentazzjoni dwar is-sigurtà u d-difiża ġie ppreżentat mir-Rappreżentant Għoli, b'kont meħud tar-rwoli tagħha bħala Viċi President tal-Kummissjoni Ewropea u l-Kap tal-Aġenzija Ewropea għad-Difiża, lill-istati membri fil-laqgħa tal-Kunsill. Il-Kunsill adotta konklużjonijiet dwar l-implimentazzjoni tal-istrateġija globali tal-UE fil-qasam tas-sigurtà u d-difiża . Dawn il-konklużjonijiet jistabbilixxu l-livell ta' ambizzjoni kif ukoll l-azzjonijiet konkreti. Dawn l-azzjonijiet ser jgħinu lill-UE u l-istati membri tagħha biex ikomplu jindirizzaw il-ħtiġijiet attwali u futuri tal-Ewropa fir-rigward tas-sigurtà u d-difiża. Il-pjan ta' implimentazzjoni dwar is-sigurtà u d-difiża huwa parti mis- segwitu tal-istrateġija globali tal-UE għall-politika estera u ta' sigurtà. Ir-Rappreżentant Għoli ppreżentat l-istrateġija globali tal-UE "Viżjoni kondiviża, azzjoni komuni: Ewropa aktar b'saħħitha" lill-Kunsill Ewropew fit-28 ta' Ġunju. L-istrateġija hija maħsuba biex tiggwida lill-politika estera u ta' sigurtà tal-UE fis-snin li ġejjin. Il-Kunsill adotta konklużjonijiet dwar l-istrateġija globali fis-17 ta' Ottubru 2016. Is-sigurtà u d-difiża huma wieħed mill-oqsma prijoritarji għall-ħidma fuq l-implimentazzjoni tal-istrateġija globali tal-UE, li jinkludi wkoll il-bini ta' reżiljenza u approċċ integrat għal konflitti u kriżijiet, it-tisħiħ tar-rabta bejn il-politiki interni u dawk esterni, l-aġġornament jew it-tħejjija ta' strateġiji reġjonali u tematiċi eżistenti u żieda fl-isforzi diplomatiċi pubbliċi. Il-ħidma fuq is-sigurtà u d-difiża titwettaq f'sinerġija mal-ħidma fuq il- Pjan ta' Azzjoni Ewropew għad-Difiża tal-Kummissjoni kif ukoll fir-rigward tal-implimentazzjoni tad- dikjarazzjoni konġunta mill-President tal-Kunsill Ewropew, il-President tal-Kummissjoni Ewropea u s-Segretarju Ġenerali tan- . Il-pjan ta' implimentazzjoni, flimkien mal-konklużjonijiet tal-Kunsill, huwa mistenni li jiġi ppreżentat fil-laqgħa tal-Kunsill Ewropew ta' Diċembru. Pjan ta' implimentazzjoni dwar is-sigurtà u d-difiża Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill dwar is-sigurtà u d-difiża Din ir-riżorsa bħalissa hi disponibbli biss bil-lingwa jew il-lingwi li ġejjin: Strateġija globali tal-UE dwar il-politika barranija u ta' sigurtà Strateġija globali tal-UE dwar il-politika barranija u ta' sigurtà (sit web) Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa